
PRODUKTRESUMÉ

for

Ondansetron "Aguettant", injektions-/infusionsvæske, opløsning


0.	D.SP.NR.
34578

1.	LÆGEMIDLETS NAVN
Ondansetron "Aguettant"

2.	KVALITATIV OG KVANTITATIV SAMMENSÆTNING
Hver ml opløsning indeholder ondansetronhydrochloriddihydrat svarende til 2 mg ondansetron.
Hver ampul med 2 ml opløsning indeholder ondansetronhydrochloriddihydrat svarende til 4 mg ondansetron.
Hver ampul med 4 ml opløsning indeholder ondansetronhydrochloriddihydrat svarende til 8 mg ondansetron.

Hjælpestoffer, som behandleren skal være opmærksom på
Hver ml injektions-/infusionsvæske, opløsning indeholder 3,4 mg natrium, svarende til 0,15 mmol.
Hver ampul med 2 ml indeholder 6,8 mg natrium, svarende til 0,3 mmol.
Hver ampul med 4 ml indeholder 13,6 mg natrium, svarende til 0,6 mmol.

Alle hjælpestoffer er anført under pkt. 6.1.

3.	LÆGEMIDDELFORM
Injektions-/infusionsvæske, opløsning (injektionsvæske/infusionsvæske)

Klar, farveløs opløsning uden synlige partikler.
Osmolalitet: 270-330 mOsm/kg.
Opløsningens pH: 3,3-4,0.




4.	KLINISKE OPLYSNINGER

4.1	Terapeutiske indikationer

Voksne
Ondansetron er indiceret 
· til behandling af kvalme og opkastning fremkaldt af cytotoksisk kemoterapi og strålebehandling, samt 
· til profylakse og behandling af postoperativ kvalme og opkastning (PONV).

Pædiatrisk population
Hos børn i alderen ≥ 6 måneder samt unge er ondansetron indiceret til behandling af kemoterapi-induceret kvalme og opkastning (CINV).
Hos børn i alderen ≥ 1 måned samt unge er ondansetron indiceret til profylakse og behandling af postoperativ kvalme og opkastning (PONV).

4.2	Dosering og administration

Dosering
Cancerbehandlingens emetogene potentiale afhænger af dosisniveauet og kombinationen af anvendte kemoterapi- og strålebehandlingsregimer. Valget af dosisregimen bør være bestemt af sværhedsgraden af den emetogene udfordring.

Administrationsvejen og ondansetrondosen skal være fleksibel i et interval på 8-32 mg om dagen og vælges som vist nedenfor.

Voksne

Kvalme og opkastning fremkaldt af kemoterapi og strålebehandling
Den anbefalede dosis er 8 mg ondansetron, som administreres som en langsom intravenøs injektion (ikke under 30 sekunder) eller intramuskulær injektion eller som en infusion over 15 minutter umiddelbart inden kemoterapi eller strålebehandling.

Højemetogen kemoterapi
Hos patienter, der får højemetogen kemoterapi, f.eks. højdosis cisplatin, har ondansetron vist sig at være lige effektivt ved følgende doseringsplaner over de første 24 timer af kemoterapi:
· En enkelt dosis på 8 mg via langsom intravenøs injektion (ikke under 30 sekunder) eller intramuskulær injektion umiddelbart inden kemoterapi.
· En dosis på 8 mg via langsom intravenøs injektion (ikke under 30 sekunder) eller intramuskulær injektion umiddelbart inden kemoterapi, efterfulgt af to yderligere intravenøse injektioner (ikke under 30 sekunder) eller intramuskulære doser på 8 mg med fire timers mellemrum, eller via kontinuerlig infusion af 1 mg/time i op til 24 timer.
· En maksimal initial intravenøs dosis på 16 mg fortyndet i 50-100 ml saltvand eller anden kompatibel infusionsvæske (se pkt. 6.6), der infunderes over mindst 15 minutter umiddelbart inden kemoterapi. Den indledende ondansetrondosis kan efterfølges af to yderligere intravenøse doser (ikke under 30 sekunder) eller intramuskulære doser på 8 mg med fire timers mellemrum.

For at beskytte mod forsinket eller længerevarende opkastning efter de første 24 timer anbefales oral eller rektal behandling med ondansetron.

Ved højemetogen kemoterapi kan ondansetrons virkning forstærkes ved tilføjelse af en enkelt intravenøs dosis dexamethasonnatriumphosphat på 20 mg, administreret inden kemoterapi.

Der må ikke gives enkeltdoser på mere end 16 mg på grund af den dosisafhængige risiko for forlængelse af QT-intervallet (se pkt. 4.4, 4.8 og 5.1).

Intravenøse doser større end 8 mg og op til en maksimal dosis på 16 mg  fortyndes i 50-100 ml 0,9 % natriumchloridopløsning eller 5 % glucoseopløsning eller anden kompatibel infusionsvæske (se pkt. 6.6) og infunderes over mindst 15 minutter.

[bookmark: _Hlk194325269]Ondansetrondoser på 8 mg eller derunder behøver ikke at blive fortyndet og kan administreres som en langsom intramuskulær injektion eller intravenøs infusion over en periode på mindst 30 sekunder.

Den samlede maksimale daglige dosis for voksne er 32 mg. 

Postoperativ kvalme og opkastning (PONV)
Til profylakse af postoperativ kvalme og opkastning er den anbefalede dosis 4 mg ondansetron som en enkelt dosis givet ved intramuskulær eller langsom intravenøs injektion ved induktion af anæstesi.
Det anbefales at give en enkelt dosis på 4 mg som intramuskulær eller langsom intravenøs injektion til behandling af eksisterende postoperativ kvalme og opkastning.

Pædiatrisk population

Kemoterapi-induceret kvalme og opkastning (CINV) hos børn og unge i alderen ≥ 6 måneder til 17 år.
Dosis kan beregnes ud fra legemsoverfladearealet (BSA) eller legemsvægten. I pædiatriske kliniske studier blev ondansetron administreret som en intravenøs infusion fortyndet i 25-50 ml natriumchloridopløsning eller en anden forligelig infusionsvæske (se pkt. 6.6) og infunderet over mindst 15 minutter. Vægtbaseret dosering resulterer i højere totale daglige doser end BSA-baseret dosering (se pkt. 4.4 og 5.1).
Der foreligger ingen data fra kontrollerede kliniske studier om brug af ondansetron til forebyggelse af forsinket eller længerevarende CINV hos børn. Der foreligger ingen data fra kontrollerede kliniske studier om brug af ondansetron mod kvalme og opkastning fremkaldt af strålebehandling hos børn.

Dosering baseret på legemsoverfladeareal (BSA)
Ondansetron skal administreres umiddelbart før kemoterapi som en enkelt intravenøs dosis på 5 mg/m2. Den intravenøse dosis må ikke overstige 8 mg. Oral dosering kan igangsættes 12 timer senere og kan fortsættes i op til 5 dage (se tabel 1). Den totale daglige dosis må ikke overstige voksendosen på 32 mg.

Tabel 1 Dosering baseret på legemsoverfladeareal hos børn og unge fra 6 måneder til 17 år
	Legemsoverfladeareal
	Dag 1
	Dag 2-6

	< 0,6 m2
	5 mg/m2 i.v. og
2 mg oralt* efter 12 timer
	2 mg oralt* hver 12. time

	≥ 0,6 m2 til ≤ 1,2 m2
	5 mg/m2 i.v. og
4 mg oralt* efter 12 timer
	4 mg oralt* hver 12. time

	> 1,2 m2
	5 mg/m2 i.v. eller 8 mg i.v. og 8 mg oralt* efter 12 timer
	8 mg oralt* hver 12. time


* Der skal anvendes passende oral doseringsform.


Dosering baseret på legemsvægt
Vægtbaseret dosering resulterer i højere totale daglige doser end BSA-baseret dosering (se pkt. 4.4 og 5.1). 
Ondansetron skal administreres umiddelbart før kemoterapi som en enkelt intravenøs dosis på 0,15 mg/kg. Den intravenøse dosis må ikke overstige 8 mg. På dag 1 kan der gives yderligere to intravenøse doser med 4 timers mellemrum. Oral dosering kan igangsættes 12 timer senere og kan fortsættes i op til 5 dage (se tabel 2). Den totale daglige dosis må ikke overstige voksendosen på 32 mg.

Tabel 2 Dosering baseret på legemsvægt hos børn og unge fra 6 måneder til 17 år
	Legemsvægt
	Dag 1
	Dag 2-6

	≤ 10 kg
	Op til 3 doser på 0,15 mg/kg i.v. hver 4. time
	2 mg oralt* hver 12. time

	> 10 kg
	Op til 3 doser på 0,15 mg/kg i.v. hver 4. time
	4 mg oralt* hver 12. time


* Der skal anvendes passende oral doseringsform.

Postoperativ kvalme og opkastning hos børn og unge fra 1 måned til 17 år
Til profylakse af postoperativ kvalme og opkastning hos børn, som har fået foretaget kirurgiske indgreb under generel anæstesi, kan der gives en enkelt dosis på 0,1 mg/kg (op til en maksimumdosis på 4 mg) via langsom intravenøs injektion over mindst 30 sekunder, enten før, under eller efter induktion af anæstesi.
Til behandling af eksisterende postoperativ kvalme og opkastning hos pædiatriske patienter anbefales der også en enkelt dosis på 0,1 mg/kg (op til en maksimal dosis på 4 mg ondansetron). Dosen administreres som en langsom intravenøs injektion (ikke under 30 sekunder).



Særlige populationer

Ældre (≥ 65 år)

Kvalme og opkastning fremkaldt af kemoterapi og strålebehandling
[bookmark: _Hlk206592584]Hos patienter på 65 år eller ældre skal alle intravenøse doser fortyndes og infunderes over minimum  15 minutter. Hvis gentagne doser er nødvendige, skal disse gives med mindst 4 timers mellemrum.

Hos patienter i alderen 65 til 74 år kan doseringsplanen for voksne anvendes.
Hos patienter på 75 år eller ældre må den initiale dosis ondansetron, der indgives som en infusion over minimum 15 minutter, ikke overstige 8 mg. Dette kan efterfølges af to yderligere doser på 8 mg, der kan administreres som en infusion over mindst 15 minutter og med mellemrum på mindst 4 timer (se pkt. 5.2).

Postoperativ kvalme og opkastning
Der er begrænset erfaring med anvendelse af ondansetron til profylakse og behandling af postoperativ kvalme og opkastning hos ældre patienter. Ondansetron tolereres dog godt af patienter over 65 år, der får kemoterapi.

Patienter med nedsat leverfunktion
Ondansetrons clearance er signifikant reduceret og serumhalveringstiden signifikant længere hos patienter med moderat eller svært nedsat leverfunktion. Hos sådanne patienter må den daglige dosis ikke overskride 8 mg.

Patienter med nedsat nyrefunktion
Det er ikke nødvendigt at ændre dosis, doseringshyppighed eller indgivelsesmåde.

Patienter med nedsat spartein-/debrisoquinmetabolisme
Ondansetrons eliminationshalveringstid er uforandret hos patienter med ringe metabolisering af spartein eller debrisoquin. Derfor vil gentagne doser ikke give andre eksponeringsniveauer for lægemidlet hos disse patienter end hos den generelle population. Det er ikke nødvendigt at ændre den daglige dosis eller doseringshyppigheden.

Forligelighed med andre lægemidler
Se pkt. 6.6. vedrørende forligelighed med andre lægemidler.

Administration 
Til intravenøs og intramuskulær anvendelse. Ondansetron kan administreres som en langsom intravenøs injektion eller som en langsom intravenøs infusion eller som en intramuskulær injektion.
For instruktioner om klargøring af infusionsopløsning og forligelige opløsninger, se pkt. 6.6.

4.3	Kontraindikationer
Overfølsomhed over for ondansetron, over for andre selektive 5HT3-receptorantagonister (f.eks. granisetron, dolasetron) eller over for et eller flere af hjælpestofferne anført i pkt. 6.1.

Samtidig brug af apomorfin (se pkt. 4.5).

4.4	Særlige advarsler og forsigtighedsregler vedrørende brugen
Der er rapporteret krydsallergi med ondansetron hos patienter, der allerede har udvist overfølsomhed over for andre selektive 5HT3-receptorantagonister.

Hvis der opstår vejrtrækningsproblemer, skal de behandles symptomatisk og monitoreres nøje af sundhedspersonalet, da respiratoriske hændelser kan være tegn på overfølsomhedsreaktioner

Ondansetron forlænger QT-intervallet på en dosisafhængig måde (se pkt. 5.1). Efter markedsføringen er der desuden indberettet tilfælde af torsade de pointes hos patienter i ondansetronbehandling. Ondansetron skal undgås hos patienter med kongenit langt QT-syndrom. Ondansetron skal administreres med forsigtighed hos patienter, som har eller måske kan udvikle QT-forlængelse, herunder patienter med abnorme elektrolytniveauer, kongestiv hjerteinsufficiens eller bradyarytmi, og hos patienter, der tager andre lægemidler, som kan føre til QT-forlængelse eller elektrolytforstyrrelser.

Der er rapporteret om tilfælde af myokardieiskæmi hos patienter behandlet med ondansetron. Hos nogle patienter, især ved intravenøs administration, opstod der symptomer umiddelbart efter administration af ondansetron, men de forsvandt med øjeblikkelig behandling. Patienter skal gøres opmærksomme på tegnene og symptomerne på myokardieiskæmi, og der skal udvises forsigtighed under og efter administration af ondansetron.

Hypokaliæmi og hypomagnesiæmi skal korrigeres inden administration af ondansetron.

Efter markedsføringen er der rapporteret om patienter med serotoninsyndrom (herunder ændret mentalstatus, autonom ustabilitet og neuromuskulære forstyrrelser) efter samtidig brug af ondansetron og andre serotonerge lægemidler (herunder selektive serotoningenoptagshæmmere (SSRI’er) og serotonin- og noradrenalingenoptagshæmmere (SNRI’er)) (se pkt. 4.5). Hvis der er klinisk belæg for samtidig behandling med ondansetron og andre serotonerge lægemidler, tilrådes passende observation af patienten.

Da ondansetron kan øge tyktarmens transittid, tilrådes forsigtighed hos patienter med nedsat tarmmotilitet (eller tarmobstruktion). Disse patienter skal især monitoreres nøje mhp. deres tarmfunktion.

Hos patienter, som får foretaget et adenotonsillært indgreb, kan forebyggelse af kvalme og opkastning med ondansetron skjule okkult blødning. Derfor skal sådanne patienter monitoreres nøje efter administration af ondansetron.

I tilfælde af moderat eller svært nedsat leverfunktion er ondansetrons farmakokinetiske parametre betydeligt anderledes: lavere total plasmaclearance, længere plasmahalveringstid (se pkt. 4.2).

Hudmanifestationer, der tyder på toksisk epidermal nekrolyse, kræver øjeblikkelig og definitiv seponering af behandlingen.

Pædiatrisk population
Pædiatriske patienter, der får ondansetron sammen med hepatotoksiske kemoterapeutika, skal overvåges nøje for nedsat leverfunktion.

Kemoterapi-induceret kvalme og opkastning (CINV)
Når dosen beregnes på mg/kg-basis, og der administreres tre doser med 4 timers mellemrum, vil den totale daglige dosis være højere end ved indgivelse af en enkelt dosis på 5 mg/m2 efterfulgt af en oral dosis. Den komparative virkning af disse to forskellige doseringsregimer er ikke blevet undersøgt i kliniske studier. Sammenligning på tværs af studier tyder på ensartet virkning med begge regimer (pkt. 5.1).

Dette lægemiddel indeholder natrium.
Hver ml injektions-/infusionsvæske, opløsning indeholder 3,4 mg natrium, svarende til 0,15 mmol.

Dette lægemiddel indeholder 6,8 mg natrium pr. 2 ml ampul, svarende til 0,34 % af den WHO anbefalede maximale daglige indtagelse af 2 g natrium for en voksen.
Dette lægemiddel indeholder 13.6 mg natrium pr. 4 ml ampul, svarende til 0,68 % af den WHO anbefalede maximale daglige indtagelse af 2 g natrium for en voksen.

4.5	Interaktion med andre lægemidler og andre former for interaktion
Intet tyder på, at ondansetron inducerer eller hæmmer metabolismen af andre almindeligt anvendte samtidige lægemidler. Det er påvist i specifikke studier, at ondansetron ikke interagerer med alkohol, temazepam, furosemid, alfentanil, tramadol, morfin, lidocain, thiopental eller propofol.

Ondansetron metaboliseres af cytochrom P450-enzymer (CYP3A4, CYP2D6 og CYP1A2) i leveren. På grund af mangfoldigheden af enzymer, der kan metabolisere ondansetron, bliver enzymhæmning eller nedsat aktivitet af ét enzym (f.eks. genetisk mangel på CYP2D6) normalt kompenseret for af andre enzymer og bør kun resultere i en lille eller ubetydelig ændring i den totale ondansetron-clearance eller dosisbehovet.

Der skal udvises forsigtighed ved samtidig administration af lægemidler, der forlænger QT-intervallet og/eller forårsager elektrolytforstyrrelser. (se pkt. 4.4).

Samtidig brug af ondansetron og QT-forlængende lægemidler kan forlænge QT-intervallet yderligere. Samtidig brug af ondansetron og kardiotoksiske lægemidler (f.eks. antracycliner (såsom doxorubicin, daunorubicin eller trastuzumab), antibiotika (såsom erythromycin), antimykotika (såsom ketoconazol), antiarytmika (såsom amiodaron) og betablokkere (såsom atenolol eller timolol) kan øge risikoen for arytmier (se også pkt. 4.4).

· Apomorfin
Der er rapporteret om svær hypotension og tab af bevidsthed ved samtidig administration af ondansetron og apomorphinhydrochlorid. Samtidig brug af apomorfin er kontraindiceret (se pkt. 4.3).

· Phenytoin, carbamazepin og rifampicin
Hos patienter i behandling med potente CYP3A4-inducere (f.eks. phenytoin, carbamazepin og rifampicin) er der set øget oral clearance af ondansetron og lavere blodkoncentrationer af ondansetron.

· Serotonerge lægemidler (f.eks. SSRI’er og SNRI’er)
Der er rapporteret om serotoninsyndrom (herunder forandret mental tilstand, autonom instabilitet og neuromuskulære forstyrrelser) efter samtidig brug af ondansetron og andre serotonerge lægemidler, herunder selektive serotoningenoptagshæmmere (SSRI’er) og serotonin-noradrenalingenoptagshæmmere (SNRI’er) (se pkt. 4.4).

· Tramadol
I to mindre studier blev det påvist, at ondansetron kan reducere tramadols smertestillende virkning.

4.6	Fertilitet, graviditet og amning

Kvinder i den fertile alder
Kvinder i den fertile alder skal overveje brug af kontraception. Kvinder i den fertile alder skal have afklaret deres graviditetsstatus med en graviditetstest inden påbegyndelse af ondansetronbehandling, og de skal informeres om, at ondansetron kan være fosterskadeligt.

Graviditet
Baseret på humane data fra epidemiologiske forsøg formodes ondansetron at forårsage orofaciale misdannelser, hvis det administreres i første graviditetstrimester.
I et kohortestudie, der omfattede 1,8 millioner graviditeter, var anvendelse af ondansetron i første trimester forbundet med en øget risiko for læbe-gumme-ganespalte (3 yderligere tilfælde pr. 10.000 behandlede kvinder; justeret relativ risiko 1,24 (95 % CI 1,03-1,48)). De tilgængelige epidemiologiske studier af hjertemisdannelser viser modstridende resultater. Dyreforsøg indikerer hverken direkte eller indirekte skadelige virkninger, hvad angår reproduktionstoksicitet. 
Ondansetron bør ikke anvendes i graviditetens første trimester.

Amning
Det er ukendt, om ondansetron udskilles i human mælk. Der foreligger ingen data for virkningen af ondansetron på det ammede barn eller på mælkeproduktionen. Det er imidlertid påvist, at ondansetron udskilles i mælken hos diegivende dyr (rotter). Det anbefales derfor, at amning ophører inden behandling med ondansetron.

Fertilitet
Ondansetron har ingen indvirkning på fertiliteten.

4.7	Virkning på evnen til at føre motorkøretøj og betjene maskiner
Ikke mærkning.
Ondansetron påvirker ikke eller kun i ubetydelig grad evnen til at føre motorkøretøj og betjene maskiner.
I studier af psykomotorisk funktionsevne forårsagede ondansetron ikke nedsat funktionsevne eller sedation. Vurderet ud fra ondansetrons farmakologi forventes der ingen skadelige virkninger på sådanne aktiviteter.

4.8	Bivirkninger
Bivirkninger er anført nedenfor efter systemorganklasse (i henhold til MedDRA-databasen) og absolut hyppighed:
Meget almindelig (≥ 1/10), almindelig (≥ 1/100 til < 1/10), ikke almindelig (≥ 1/1.000 til < 1/100), sjælden (≥ 1/10.000 til < 1/1.000), meget sjælden (< 1/10.000) og ikke kendt (hyppighed kan ikke estimeres ud fra forhåndenværende data).
Meget almindelige, almindelige og ikke almindelige bivirkninger er generelt fastlagt via data fra kliniske studier. Forekomsten af bivirkninger med placebo er taget i betragtning. Sjældne og meget sjældne bivirkninger og bivirkninger, hvor hyppigheden ikke er kendt, er generelt fastlagt på baggrund af data fra spontane indberetninger og litteraturen.

Følgende hyppigheder er estimeret ved de anbefalede standarddoser af ondansetron.
	Immunsystemet
	Sjælden: Akut overfølsomhedsreaktion, som undertiden kan være alvorlig, herunder anafylaksi.

	Nervesystemet
	Meget almindelig: Hovedpine.
Ikke almindelig: Krampeanfald, bevægelsesforstyrrelser (herunder ekstrapyramidale symptomer såsom dystonisk reaktion, okulogyr krise og dyskinesi) er observeret uden definitiv evidens for permanente kliniske følgevirkninger.
Sjælden: Svimmelhed, primært ved for hurtig intravenøs administration.

	Øjne
	Sjælden: Forbigående synsforstyrrelser (f.eks. sløret syn), primært ved for hurtig intravenøs administration.
Meget sjælden: Forbigående blindhed, primært ved intravenøs administration.
I størstedelen af tilfældene med blindhed forsvandt bivirkningen fuldstændigt efter 20 minutter. De fleste patienter havde fået kemoterapi, der omfattede cisplatin. Nogle tilfælde af forbigående blindhed blev indberettet som værende opstået kortikalt.

	Hjerte
	Ikke almindelig: Brystsmerter med eller uden ST-segmentdepression på EKG, bradykardi og arytmi.
Sjælden: Langt QT-syndrom (herunder torsade de pointes).
Ikke kendt: Myokardieiskæmi (se pkt. 4.4).

	Vaskulære sygdomme
	Almindelig: Varmefølelse eller rødmen.
Ikke almindelig: Hypotension.

	Luftveje, thorax og mediastinum
	Ikke almindelig: Hikke.

	Mave-tarm-kanalen
	Almindelig: Obstipation på grund af forlænget tarmpassagetid.
Ikke kendt: Mundtørhed.

	Lever og galdeveje
	Ikke almindelig: Asymptomatiske stigninger i leverfunktionsprøver.
Disse hændelser blev ofte observeret hos patienter, der fik kemoterapi med cisplatin.

	Hud og subkutane væv
	Meget sjælden: Toksisk hududslæt, herunder toksisk epidermal nekrolyse.

	Almene symptomer og reaktioner på administrationsstedet
	Almindelig: Irritation på det intravenøse injektionssted, varmefølelse eller hedeture.



Pædiatrisk population
Bivirkningsprofilen hos børn og unge var sammenlignelig med bivirkningsprofilen hos voksne.

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via:

Lægemiddelstyrelsen
Axel Heides Gade 1
DK-2300 København S
Websted: www.meldenbivirkning.dk

4.9	Overdosering

Symptomer
Der er få erfaringer med overdosering af ondansetron. I tilfælde af utilsigtet overdosering kan følgende symptomer på forgiftning dog forventes: synsforstyrrelser, svær obstipation, hypotension og vasovagal episode med forbigående andengrads AV-blok. I alle tilfælde forsvandt symptomerne helt.
Ondansetron forlænger QT-intervallet på en dosisafhængig måde. EKG-monitorering er anbefalet i tilfælde af overdosering.

Pædiatrisk population
Der er rapporteret om pædiatriske tilfælde overensstemmende med serotoninsyndrom efter utilsigtet oral overdosering af ondansetron (estimeret indtagelse overstigende 4 mg/kg) hos spædbørn og børn i alderen 12 måneder til 2 år.

Behandling
Der findes ingen specifik antidot mod ondansetron. Ved mistanke om overdosering skal der iværksættes passende symptomatisk og understøttende behandling.
Yderligere behandling bør gives efter klinisk behov eller som anbefalet af det nationale giftcenter, hvor det er muligt.

Iipecacuanha er ikke anbefalet til behandling af overdosering, da patienterne højst sandsynligt ikke vil respondere på en sådan behandling som følge af ondansetrons antiemetiske virkning.

4.10	Udlevering
A


5.	FARMAKOLOGISKE EGENSKABER

5.1	Farmakodynamiske egenskaber
Farmakoterapeutisk klassifikation: Antiemetika og antinausantika, serotonin (5HT3)-antagonister, ATC-kode: A04AA01

Virkningsmekanisme
Ondansetron er en potent, særdeles selektiv 5HT3-receptorantagonist. Den nøjagtige virkningsmekanisme bag den antiemetiske kontrol kendes ikke.
Kemoterapeutika med cytotoksisk virkning og strålebehandling kan medføre frigørelse af 5HT (serotonin) i tyndtarmen, hvilket kan udløse en opkastningsrefleks ved at aktivere afferente vagusnervefibre via 5HT3-receptorer. Ondansetron blokerer udløsningen af denne refleks.
Aktivering af afferente vagusnervefibre kan også forårsage frigørelse af 5HT (serotonin) i area postrema, hvilket kan fremme opkastning yderligere via en central mekanisme. Således skyldes ondansetrons virkning sandsynligvis kompetitiv 5HT3-receptorantagonisme i det perifere og centrale nervesystem.
Virkningsmekanismen ved postoperativ kvalme og opkastning er ukendt men formodes at have omtrent samme forløb som ved kemoterapi-induceret kvalme og opkastning.

Farmakodynamisk virkning
Ondansetron ændrer ikke plasmakoncentrationen af prolaktin.

QT-forlængelse
Ondansetrons virkning på QTc-intervallet er blevet evalueret i et dobbeltblindet, randomiseret, placebokontrolleret crossover-studie med aktiv kontrol (moxifloxacin) hos 58 raske voksne mænd og kvinder. Ondansetron blev administreret intravenøst i doser på 8 mg og 32 mg over 15 minutter. Ved den højeste undersøgte dosis på 32 mg var den maksimale gennemsnitlige forskel (øvre grænse for 90 % CI) i QTcF i forhold til placebo efter baseline-korrektion 19,6 (21,5) millisekunder. Ved den laveste undersøgte dosis på 8 mg var den maksimale gennemsnitlige forskel (øvre grænse for 90 % CI) i QTcF i forhold til placebo efter baseline-korrektion 5,8 (7,8) millisekunder. I dette studie blev der ikke set QTcF-målinger over 480 millisekunder, og ingen QTcF-forlængelse var over 60 millisekunder. Der sås ingen signifikante ændringer i de EKG-målte PR- eller QRS-intervaller.

Klinisk virkning og sikkerhed

Pædiatrisk population

Kemoterapi-induceret kvalme og opkastning
Ondansetrons virkning til kontrol med opkastning og kvalme induceret af kemoterapi er blevet vurderet i et dobbeltblindet randomiseret forsøg med 415 patienter i alderen 1 til 18 år (S3AB3006). På de dage, hvor der blev givet kemoterapi, fik patienterne enten ondansetron 5 g/m2 intravenøst og ondansetron 4 mg oralt efter 8-12 timer eller ondansetron 0,45 mg/kg legemsvægt intravenøst og en oral dosis placebo efter 8-12 timer. Efter kemoterapien fik begge grupper 4 mg ondansetron-opløsning to gange dagligt i 3 dage. Komplet kontrol med opkastning på de værste behandlingsdage var 49 % (5 mg/m2 intravenøst plus 4 mg oralt ondansetron) og 41 % (0,45 mg/kg intravenøst + oral placebo).

Et dobbeltblindet randomiseret placebokontrolleret klinisk studie (S3AB4003) med 438 patienter i alderen 1 til 17 år viste komplet kontrol af opkastning på de værste behandlingsdage hos 73 % af patienterne, når ondansetron blev administreret intravenøst i en dosis på 5 mg/m2 intravenøst sammen med 2-4 mg dexamethason oralt. Når ondansetron blev administreret som opløsning i en dosis på 8 mg sammen med 2 til 4 mg dexamethason oralt på de dage, hvor der blev givet kemoterapi, opnåede 71 % af patienterne komplet kontrol af opkastning. Efter kemoterapien fik begge grupper 4 mg ondansetron-opløsning to gange dagligt i 2 dage. Der var ingen forskel i den samlede forekomst af bivirkninger eller i bivirkningernes art mellem de to behandlingsgrupper.

Ondansetrons virkning er blevet undersøgt hos 75 børn i alderen 6 til 48 måneder i et ublindet, ikke-komparativt, enkeltarmet studie (S3A40320). Alle børn fik tre intravenøse doser ondansetron (0,15 mg/kg legemsvægt pr. dosis), som blev administreret 30 minutter før kemoterapiens start og derefter 4 og 8 timer efter den første dosis. Der blev opnået fuldstændig kontrol af opkastning hos 56 % af patienterne.

I et andet ublindet, ikke-komparativt, enkeltarmet studie (S3A239) med 28 børn undersøgtes virkningen af en intravenøs dosis ondansetron på 0,15 mg/kg legemsvægt efterfulgt af to orale doser ondansetron på 4 mg til børn under 12 år og 8 mg til børn i alderen 12 år eller ældre. Der blev opnået fuldstændig kontrol af opkastning hos 42 % af patienterne.

Postoperativ kvalme og opkastning
Virkningen af en enkelt dosis ondansetron til forebyggelse af postoperativ kvalme og opkastning er blevet undersøgt i et dobbeltblindet, randomiseret, placebokontrolleret studie med 670 børn i alderen 1 til 24 måneder (postkonceptionel alder ≥ 44 uger, vægt ≥ 3 kg) (S3A40323). De inkluderede forsøgsdeltagere skulle gennemgå kirurgiske indgreb under generel anæstesi og havde en ASA-status ≤ III. En enkelt dosis ondansetron på 0,1 mg/kg legemsvægt blev administreret inden for fem minutter efter induktion af anæstesi. Andelen af patienter, der oplevede mindst én emetisk episode i løbet af kontrolperioden på 24 timer, var højere i placebogruppen end i ondansetrongruppen (28 % vs. 11 %, p < 0,0001).

Der er blevet udført fire dobbeltblindede, placebokontrollerede studier med 1.469 drenge og piger (i alderen 2 til 12 år), som skulle i generel anæstesi. Patienterne blev randomiseret til enten en enkelt intravenøs dosis ondansetron (0,1 mg/kg hos patienter under 40 kg og 4 mg hos pædiatriske patienter over 40 kg (n = 735 patienter)) eller placebo (n = 734). Lægemidlet blev administreret over mindst 30 sekunder umiddelbart før eller efter anæstesiinduktion. Ondansetron var signifikant mere effektivt end placebo til forebyggelse af kvalme og opkastning. Resultaterne af disse studier er sammenfattet i tabellen nedenfor:

	Studie
	Endepunkt
	Ondansetron %
	Placebo %
	p-værdi

	S3A380
	CR
	68
	39
	≤ 0,001

	S3GT09
	CR
	61
	35
	≤ 0,001

	S3A381
	CR
	53
	17
	≤ 0,001

	S3GT11
	Ingen kvalme
	64
	51
	0,004

	S3GT11
	Ingen opkastning
	60
	47
	0,004


CR = ingen emetiske episoder, nødmedicinering eller seponering.

5.2	Farmakokinetiske egenskaber
Ondansetrons farmakokinetiske egenskaber forbliver uændrede ved gentagen dosering.

Absorption
Den maksimale plasmakoncentration på 30 ng/ml opnås ca. 1,5 time efter oral administration af en dosis på 8 mg. Efter en enkelt intramuskulær administration af 4 mg ondansetron opnås der tilsvarende blodniveauer inden for 10 minutter. Indgivelse af 4 mg ondansetron via intravenøs infusion over 5 minutter resulterer i en maksimal plasmakoncentration på cirka 65 ng/ml.

Fordeling
Fordelingen af ondansetron er ensartet efter oral, intramuskulær (i.m.) og intravenøs (i.v.) indgivelse hos voksne med en terminal halveringstid på cirka 3 timer og et fordelingsvolumen ved steady state på cirka 140 l. Der opnås samme systemiske eksponering efter intramuskulær og intravenøs administration af ondansetron. Ondansetron har en plasmaproteinbindingsgrad på 70-76 %.

Biotransformation og elimination
Ondansetron elimineres fra det systemiske kredsløb via hepatisk metabolisme ad flere metaboliseringsveje. Størstedelen af de udskilte metabolitter (> 40 % af den administrerede dosis) udgøres af glucuronid og sulfatkonjugater af 8-hydroxyondansetron, som er farmakologisk aktiv, men som ikke kan påvises i det systemiske kredsløb efter oral eller intravenøs administration af ondansetron (< 2 ng/ml). Ondansetronmetabolitterne udskilles primært i urinen. Manglende tilstedeværelse af enzymet CYP2D6 i forbindelse med en gendefekt (debrisoquinpolymorfisme) påvirker ikke ondansetrons farmakokinetik. Mindre end 5 % af den absorberede dosis udskilles uændret i urinen. Eliminationshalveringstiden er cirka 3 til 5 timer.

Særlige patientpopulationer
Der er påvist kønsbetingede forskelle i ondansetrons farmakokinetik i form af øget absorptionshastighed og -grad efter oral administration af ondansetron samt lavere systemisk clearance og fordelingsvolumen (justeret for vægt) hos kvinder.

Børn og unge (i alderen 1 måned til 17 år)
Hos pædiatriske patienter i alderen 1 til 4 måneder (n = 19), der havde gennemgået kirurgisk indgreb, var den vægtnormaliserede clearance ca. 30 % langsommere end hos patienter i alderen 5 til 24 måneder (n = 22), men sammenlignelig med patienter i alderen 3-12 år. Halveringstiden for patienter i alderen 1 til 4 måneder var i gennemsnit 6,7 timer, sammenlignet med 2,9 timer hos patienter i alderen 5 til 24 måneder og 3 til 12 år. Forskellen i farmakokinetiske parametre i aldersgruppen 1 til 4 måneder kan til dels forklares ved den højere procentdel af totalt kropsvand hos nyfødte og spædbørn og et højere fordelingsvolumen for vandopløselige lægemidler som ondansetron.

Hos pædiatriske patienter i alderen 3-12 år, der gennemgik elektiv kirurgi med generel anæstesi, var de absolutte værdier for ondansetrons clearance og fordelingsvolumen lavere end værdierne hos voksne patienter. Begge parametre steg lineært med legemsvægten, og ved 12-årsalderen havde værdierne nærmet sig værdierne hos unge voksne. Når værdierne for clearance og fordelingsvolumen blev normaliseret ud fra legemsvægt, var disse parametre ens mellem de forskellige aldersgrupper. Brug af legemsvægtbaseret dosering kompenserer for aldersrelaterede forskelle og medfører en normalisering af den systemiske eksponering hos børn.

Der er blevet foretaget en farmakokinetisk populationsanalyse af 428 patienter (cancerpatienter, kirurgiske patienter og raske frivillige) i alderen 1 måned til 44 år efter intravenøs administration af ondansetron. Denne analyse viste, at den systemiske eksponering (AUC) for ondansetron efter oral eller intravenøs administration hos børn og unge var sammenlignelig med den systemiske eksponering hos voksne, bortset fra hos spædbørn i alderen 1 til 4 måneder. Fordelingsvoluminet var aldersafhængigt og var lavere hos voksne end hos spædbørn og børn. Clearance var relateret til vægt, men ikke til alder, bortset fra hos spædbørn i alderen 1 til 4 måneder. Det er vanskeligt at konkludere, om der var en yderligere reduktion i clearance relateret til alder hos spædbørn i alderen 1 til 4 måneder, eller om der er tale om en variabilitet som følge af det lille antal forsøgspersoner i denne aldersgruppe. Eftersom patienter yngre end 6 måneder kun får en enkelt dosis til profylakse af postoperativ kvalme og opkastning, er det usandsynligt, at en reduktion i clearance vil være klinisk relevant.

Ældre
Tidlige fase 1-studier hos raske ældre frivillige viste et let aldersrelateret fald i clearance og en stigning i ondansetrons halveringstid. Den brede interindividuelle variation resulterede dog i et betragteligt overlap i farmakokinetiske parametre mellem unge (< 65 år) og ældre patienter (≥ 65 år). Der blev ikke fundet nogen forskelle i sikkerheden og virkningen mellem unge og ældre cancerpatienter i de kliniske studier af kemoterapi-induceret opkastning og kvalme, som kunne understøtte andre dosisanbefalinger hos ældre.
På baggrund af mere nylige modeller af ondansetrons plasmakoncentration og dosis-respons forventes der en større indvirkning på QTcF hos patienter ≥ 75 år end hos unge voksne. Specifikke doseringsoplysninger er anført for patienter over 65 år og over 75 år til i.v. dosering (se pkt. 4.2 – Kvalme og opkastning fremkaldt af kemoterapi og strålebehandling – Ældre (≥ 65 år)).

Patienter med nedsat nyrefunktion
Hos patienter med moderat nedsat nyrefunktion (kreatininclearance 15-60 ml/min) er både den systemiske clearance og distributionsvoluminet nedsat efter intravenøs administration af ondansetron, hvilket resulterer i en let, men klinisk ubetydelig, stigning i eliminationshalveringstiden (5,4 timer). Et studie med patienter med svært nedsat nyrefunktion, der havde behov for regelmæssig hæmodialyse (studie udført mellem dialyser) viste, at ondansetrons farmakokinetik stort set var uændret efter intravenøs administration.

Patienter med nedsat leverfunktion
Hos patienter med svært nedsat leverfunktion er ondansetrons systemiske clearance markant reduceret med forlænget eliminationshalveringstid (15-32 timer) og en oral biotilgængelighed, der nærmer sig 100 % på grund af reduceret præsystemisk metabolisme.

5.3	Non-kliniske sikkerhedsdata
Non-kliniske data viser ingen speciel risiko for mennesker vurderet ud fra konventionelle studier af sikkerhedsfarmakologi, toksicitet efter gentagne doser samt karcinogent potentiale.

Reproduktionstoksicitetsstudier
Reproduktionstoksicitetsstudier med rotter og kaniner viste ikke tegn på nogen skadelig virkning for fosteret, når ondansetron blev administreret i organogeneseperioden i doser, der var ca. 6 gange eller 24 gange højere end den maksimale anbefalede humane orale dosis på 24 mg/dag, baseret på legemsoverfladeareal.

I embryoføtale udviklingsstudier med rotter og kaniner fik drægtige dyr orale doser af ondansetron på op til hhv. 15 mg/kg/dag og 30 mg/kg/dag i løbet af organogeneseperioden. Med undtagelse af et mindre fald i moderdyrenes vægtøgning hos kaninerne havde ondansetron ingen signifikante virkninger på moderdyrene eller afkommets udvikling. Doserne på 15 mg/kg/dag og 30 mg/kg/dag hos kaniner var 6 og 24 gange højere end den maksimale anbefalede humane orale dosis på 24 mg/dag, baseret på kropsoverfladeareal.

I præ-og postnatale udviklingstoksicitetsstudier fik drægtige rotter orale doser af ondansetron på 15 mg/kg/dag fra drægtighedsdag 17 til fødsel på dag 21. Med undtagelse af en lille reduktion i moderdyrenes vægtøgning havde ondansetron ingen toksiske virkninger hos drægtige rotter eller på afkommets præ- og postnatale udvikling, herunder reproduktiv adfærd i den tilknyttede F1-generation. Ved en dosis på 15 mg/kg/dag hos rotter var dosis 24 gange højere end den maksimale anbefalede humane orale dosis på 24 mg/dag, baseret på kropsoverfladeareal.

Ondansetron og dets metabolitter akkumuleres i rotters mælk med en mælk/plasmaratio på 5,2:1.
Et studie med klonede humane kardiale ionkanaler har vist, at ondansetron potentielt kan påvirke hjertets repolarisering via blokade af hERG-kaliumkanaler ved klinisk relevante koncentrationer. Forbigående EKG-ændringer er rapporteret klinisk (se pkt. 4.4).

Der blev set dosisafhængig QT-forlængelse i et omfattende QT-studie med frivillige forsøgsdeltagere (se pkt. 5.1).

Karcinogenicitet og mutagenicitet
I 2-årige studier med rotter og mus, der fik orale ondansetrondoser på op til henholdsvis 10 mg/kg om dagen og 30 mg/kg om dagen (cirka 4 og 6 gange højere end den maksimale anbefalede orale dosis til mennesker på 24 mg om dagen, baseret på legemsoverfladeareal), blev der ikke set nogen karcinogene virkninger. Ondansetron var ikke mutagent i standardtest for mutagenicitet.


6.	FARMACEUTISKE OPLYSNINGER

6.1	Hjælpestoffer
Natriumchlorid
Citronsyremonohydrat
Natriumcitratdihydrat
Saltsyre (til pH-justering)
Natriumhydroxid (til pH-justering)
Vand til injektionsvæsker

6.2	Uforligeligheder
Ondansetron må ikke administreres i samme sprøjte eller infusionssæt som andre lægemidler.
Dette lægemiddel må ikke blandes med andre lægemidler end dem, der er anført under pkt. 6.6.

6.3	Opbevaringstid
30 måneder. 

Efter åbning af ampullen
Lægemidlet skal anvendes umiddelbart efter åbning.

Holdbarhed efter fortynding 
Der er påvist kemisk og fysisk stabilitet i 7 dage efter åbning ved 30 °C.
Ud fra et mikrobiologisk synspunkt skal det fortyndede lægemiddel anvendes med det samme. Hvis det ikke bliver anvendt med det samme, er opbevaringstiden og -forholdene efter åbning brugerens ansvar og bør normalt ikke overstige 24 timer ved 2 til 8 °C, medmindre fortyndingen er foregået under kontrollerede og validerede aseptiske forhold.

6.4	Særlige opbevaringsforhold
Der er ingen særlige krav vedrørende opbevaringstemperaturer for dette lægemiddel.
Opbevar ampullen i den ydre karton for at beskytte mod lys.
Må ikke nedfryses.

Opbevaringsforhold efter fortynding af lægemidlet, se pkt. 6.3.



6.5	Emballagetype og pakningsstørrelser
Farveløs ampul af type I-glas med en prik, der viser, hvor ampullen skal knækkes over.

Pakningsstørrelser
10 ampuller med 2 ml injektions-/infusionsvæske, opløsning.
10 ampuller med 4 ml injektions-/infusionsvæske, opløsning.

Ikke alle pakningsstørrelser er nødvendigvis markedsført.

6.6	Regler for bortskaffelse og anden håndtering
Kun til engangsbrug. 
Opløsningen skal inspiceres visuelt inden brug (også efter fortynding). Anvend kun opløsningen, hvis den er klar og farveløs og uden synlige partikler.

Kan fortyndes med følgende intravenøse infusionsvæsker
· Natriumchlorid 9 mg/ml (0,9 %) opløsning
· Glucose 5 % opløsning
· Mannitol 10 % opløsning
· Ringers opløsning
· 0,3 % kaliumchlorid i 0,9 % saltvandsopløsning
· 0,3 % kaliumchlorid i 5 % glucoseopløsning
· Ringers laktat opløsning

Ondansetron bør kun administreres sammen med disse anbefalede infusionsvæsker. Der kan anvendes en fortynding i området 0,016 til 0,16 mg/ml.

Ondansetron er påvist at være forligeligt med sprøjter af polypropylen (PP), flasker af type I-glas og infusionsposer af polyvinylchlorid (PVC) og polyolefin (PO). Ufortyndede injektionsvæsker med ondansetron er påvist at være forligelige med PP-sprøjter.

Dette lægemiddel indeholder ingen konserveringsmidler og skal derfor anvendes umiddelbart efter åbning af ampullen. Opløsningen  klargøres under aseptiske forhold umiddelbart før brug. Dette lægemiddel må ikke autoklaveres.

Resterende indhold skal bortskaffes efter brug. Ikke anvendt lægemiddel samt affald heraf skal bortskaffes i henhold til lokale retningslinjer.

Forligelighed med andre lægemidler
Ondansetron kan administreres via intravenøs infusion (1 mg/t). Selvom ondansetron ikke må blandes på forhånd med andre lægemidler med henblik på samtidig infusion, kan følgende lægemidler tilføjes til infusionen via ondansetron-administrationssættets Y-stykke ved ondansetronkoncentrationer på 16 til 160 µg/ml (f.eks. 8 mg/500 ml eller 8 mg/50 ml).

· Cisplatin: Koncentrationer på højst 0,48 mg/ml (f.eks. 240 mg i 500 ml) kan administreres over 1 til 8 timer.
· 5-Fluorouracil: Koncentrationer på højst 0,8 mg/ml (f.eks. 2,4 g i 3 l eller 400 mg i 500 ml) administreres ved en hastighed på mindst 20 ml/t (500 ml/24 t). Højere koncentrationer af 5-fluorouracil kan forårsage udfældning af ondansetron. Infusioner med 5-fluorouracil kan indeholde op til 0,045 % magnesiumchlorid ud over de andre hjælpestoffer, der er påvist at være forligelige.
· Carboplatin: Koncentrationer mellem 0,18 mg/ml og 9,9 mg/ml (f.eks. 90 mg i 500 ml til 990 mg i 100 ml), administreret over 10 minutter til en time.
· Etoposid: Koncentrationer mellem 0,144 mg/ml og 0,25 mg/ml (f.eks. 72 mg i 500 ml til 250 mg i 1.000 ml), administreret over 30 minutter til 1 time.
· Ceftazidim: Doser på 250 mg til 2.000 mg rekonstitueret med vand til injektionsvæsker som anbefalet af fremstilleren (f.eks. 2,5 ml for 250 mg and 10 ml for 2 g ceftazidim) og indgivet via intravenøs bolusinjektion over cirka 5 minutter.
· Cyclophosphamid: Doser mellem 100 mg og 1 g rekonstitueret med vand til injektionsvæsker (5 ml per 100 mg cyclophosphamid) som anbefalet af fremstilleren og indgivet via intravenøs bolusinjektion over cirka 5 minutter.
· Doxorubicin: Doser i intervallet 10-100 mg rekonstitueret med vand til injektionsvæsker (5 ml pr. 10 mg doxorubicin) som anbefalet af fremstilleren og indgivet via intravenøs bolusinjektion over cirka 5 minutter.
· Dexamethasonnatriumphosphat: 20 mg dexamethasonatriumphosphat kan injiceres over 2-5 minutter via Y-stykket på infusionssæt, der indgiver 8 eller 16 mg ondansetron fortyndet i 50-100 ml forligelig infusionsvæske over cirka 15 minutter. Der er påvist forligelighed mellem dexamethasonnatriumphosphat og ondansetron ved administration af disse lægemidler via samme infusionssæt ved koncentrationer på 32 µg/ml til 2,5 mg/ml dexamethasonnatriumphosphat og 8 µg/ml til 1 mg/ml ondansetron.

Sådan åbner du ampullerne med prik (One-Point-Cut)
Ampullen er allerede forsynet med et brudpunkt. Den farvede prik viser hvor. Tag fat om ampullen, så den farvede prik vender mod dig selv.
Du åbner nemt ampullen ved at anbringe tommelfingeren på den farvede prik og bøje den fra toppen mod bunden, som vist på tegningen.

7.	INDEHAVER AF MARKEDSFØRINGSTILLADELSEN
Laboratoire Aguettant
1 rue Alexander Fleming
69007 Lyon
Frankrig

5. oktober 2026

